****

**MINISTERUL SĂNĂTĂȚII**

**Direcţia managementul resurselor umane și structuri sanitare**

 **Nr. 7023/31.12.2024**

**ANUNŢ din data de 31.12.2024**

**Ministerul Sănătății cu sediul în str. Cristian Popinceanu, nr.1-3, sector 1, București organizează procedura de selecție în vederea ocupării prin transfer la cerere a funcţiei contractuale de execuție vacante de consilier afaceri europene, din cadrul Centrului operativ pentru situații de urgență,** **Direcția medicină de urgență**

Transferul la cerere se va realiza în temeiul prevederilor art. 502 alin. (1) lit. c), ale art. 506 alin. (1) lit. b), alin. (2), alin. (5), alin. (8) și alin. (9) și art. 551 alin.(3) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare.

Precizăm că potrivit dispozițiilor Procedurii de sistem PS-23 „Modificarea prin transfer a raporturilor de serviciu/muncă ale personalului din cadrul Ministerului Sănătății”, ***transferul la cerere se face la solicitarea personalului contractual și cu aprobarea ministrului sănătății, după parcurgerea etapelor procedurii interne.***

În situația aprobării cererii de transfer a personalului contractual declarat admis, în baza selecției documentelor necesare în vederea realizării transferului la cerere și a interviului, Ministerul Sănătății solicită acordul de transfer al autorității sau instituției publice în cadrul căreia își desfășoară activitatea personalul contractual.

În situația în care persoana admisă în urma selecției renunță la transferul la cerere, se consideră admisă persoana clasată pe locul doi, în condițiile în care aceasta este admisă la interviu.

 **Date desfășurare procedură de selecție și documente necesare:**

**Cererea de transfer se depune de către persoanele interesate, în termen de 8 zile lucrătoare de la data publicării anunțului, respectiv în perioada 31.12.2024-16.01.2025, inclusiv,** la sediul Ministerului Sănătății din Intrarea Cristian Popișteanu nr. 1-3, sector 1- Direcția managementul resurselor umane și structuri sanitare – etaj parter, camera 38, în intervalele orare 8.30-17.00 (luni-joi) și 08.30-14.30 (vineri) și va fi însoțită de următoarele documente:

1. curriculum vitae, modelul comun european;
2. copia actului de identitate;
3. copii ale diplomelor de studii, certificatelor și a altor documente care atestă efectuarea unor specializări și perfecționări, necesare în vederea verificării îndeplinirii condițiilor din fișa postului;
4. copia carnetului de muncă și a adeverinței eliberate de angajator, după caz, pentru perioada lucrată, care să ateste vechimea în specialitatea studiilor solicitate pentru ocuparea funcției, precum și funcția publică în care este numit;
5. adeverința medicală, care să ateste starea de sănătate corespunzătoare funcției solicitate.

**Copiile de pe actele de mai sus se prezintă fie în formă legalizată, fie însoțite de documentele originale, urmând a se certifica pentru conformitatea cu originalul de către secretarul comisiei.**

**Procedura de selecție în cazul transferului la cerere cuprinde următoarele etape succesive:**

1. selecția persoanelor care îndeplinesc condițiile în vederea ocupării posturilor vacante prin transfer la cerere, pe baza documentelor depuse;
2. proba de interviu care va putea fi susținută doar de personalul contractual care

îndeplinește condițiile de ocupare a posturilor menționate în anunț.

**Data, ora și locul susținerii interviului se vor afișa obligatoriu odată cu rezultatele selecției.**

1. ***Condiţii specifice pentru ocuparea prin transfer la cerere a funcţiei contractuale vacante de consilier afaceri europene (1 post) din cadrul Centrului Operativ pentru Situații de Urgență, Direcția Medicină de Urgență***

Se va completa potrivit fișei postului:

* studii de specialitate: studii universitare de licenţă, absolvite cu diplomă de licenţă sau echivalentă;
* vechime în specialitatea studiilor necesare exercitării funcției publice – 5 ani.
* activitatea în cadrul structurii se desfășoară în regim de permanență 24h din 24h 7 zile din 7 zile

**BIBLIOGRAFIA PENTRU OCUPAREA FUNCȚIEI VACANTE CONTRACTUALE DE CONSILIER AFACERI EUROPENE LA CENTRUL OPERATIV PENTRU SITUAȚII DE URGENȚĂ, DIRECȚIA MEDICINĂ DE URGENȚĂ**

|  |  |  |
| --- | --- | --- |
| Nr. crt. | Bibliografie | Tematică |
| 1. | Hotărârea Guvernului nr. 144/2010 privind organizarea și funcționarea Ministerului Sănătății cu modificările si completările ulterioare | Hotărârea Guvernului nr. 144/2010 privind organizarea și funcționarea Ministerului Sănătății cu modificările și completările ulterioare – R.O.F. S.C.O.S.U |
| 2. | Legea nr. 53/2003-Codul Muncii, republicata cu modificarile si completarie ulterioare | Legea nr. 53/2003 - Codul Muncii, republicata cu modificările și completările ulterioare – procedura de delegare și detașare |
| 3. | Legea nr. 95/2006 - privind reforma în domeniul sănătății, cu modificările și completările ulteriorare | Titlul IV - Sistemul naţional de asistenţă medicală de urgenţă şi de prim ajutor calificat din Legea nr. 95/2006- privind reforma în domeniul sănătății, cu modificările și completările ulteriorare |
| 4. | Ordonanța de urgență a Guvernului nr. 21/2004 - privind Sistemul Național de Management al Situațiilor de Urgență, aprobata prin Legea 15/2005, cu modificările și completările ulterioare | Ordonanța de urgență a Guvernului nr. 21/2004 - privind Sistemul Național de Management al Situațiilor de Urgență, aprobata prin Legea 15/2005 cu modificările și completările ulterioare |
| 5. | Ordonanța de urgență a Guvernului nr.1/ 2014 - privind unele măsuri în domeniul managementului situaţiilor de urgenţă, precum şi pentru modificarea şi completarea Ordonanţei de urgenţă a Guvernului nr. 21/2004 privind Sistemul Naţional de Management al Situaţiilor de Urgenţă | Ordonanța de urgență a Guvernului nr. 1/2014 - privind unele măsuri în domeniul managementului situaţiilor de urgenţă, precum şi pentru modificarea şi completarea Ordonanţei de urgenţă a Guvernului nr. 21/2004 privind Sistemul Naţional de Management al Situaţiilor de Urgenţă |
| 6. | Ordin M.S. nr. 1091 din 7 septembrie 2006 -privind aprobarea protocoalelor de transfer interclinic al pacientului critic | Ordin M.S. nr. 1091 din 7 septembrie 2006 -privind aprobarea protocoalelor de transfer interclinic al pacientului critic |
| 7. | Ordin nr. 2.144 din 14 octombrie 2021pentru modificarea Ordinului ministrului sănătății nr. 905/2009 privind înființarea Dispeceratului unic pentru centralizarea paturilor libere care se asigură de către unitățile sanitare publice pentru internarea pacienților proveniți din unitățile de primire a urgențelor (UPU) sau compartimentele de primire a urgențelor (CPU); | Ordin nr. 2.144 din 14 octombrie 2021pentru modificarea Ordinului ministrului sănătății nr. 905/2009 privind înființarea Dispeceratului unic pentru centralizarea paturilor libere care se asigură de către unitățile sanitare publice pentru internarea pacienților proveniți din unitățile de primire a urgențelor (UPU) sau compartimentele de primire a urgențelor (CPU); |
| 8. | Ordin M.S. nr. 2.064 din 2 decembrie 2020 pentru modificarea și completarea Ordinului ministrului sănătății nr. 1.419/2017 privind aprobarea modului de administrare, finanțare și implementare a acțiunilor prioritare pentru tratamentul pacienților cu arsuri; | Ordin M.S. nr. 2.064 din 2 decembrie 2020 pentru modificarea și completarea Ordinului ministrului sănătății nr. 1.419/2017 privind aprobarea modului de administrare, finanțare și implementare a acțiunilor prioritare pentru tratamentul pacienților cu arsuri |
| 9. | Ordin M.S. nr. 2.063 din 2 decembrie 2020 pentru înființarea comisiilor de analiză a solicitărilor de transfer în străinătate în vederea efectuării tratamentului pentru pacienții cu arsuri grave. | Ordin M.S. nr. 2.063 din 2 decembrie 2020 pentru înființarea comisiilor de analiză a solicitărilor de transfer în străinătate în vederea efectuării tratamentului pentru pacienții cu arsuri grave. |

Persoana de contact pentru informații suplimentare și pentru depunerea dosarelor de transfer la cerere este doamna Iamandi Diana, consilier, clasa I grad profesional superior, telefon0213072599